
KLAIPĖDOS R. KETVERGIŲ PAGRINDINĖS MOKYKLOS
MOKYKLOS ELEKTRONINIO DIENYNO TVARKYMO NUOSTATAI

I SKYRIUS
BENDROSIOS NUOSTATOS

1. Klaipėdos r. Ketvergių pagrindinės mokyklos (toliau – Mokykla) – elektroninio dienyno tvarkymo nuostatai (toliau – Nuostatai) reglamentuoja ikimokyklinio, priešmokyklinio, pradinio, pagrindinio ugdymo, savarankiško mokymosi ir neformaliojo švietimo, dienynas (darbui su grupe), individualaus darbo dienynų, tvarkymo, priežiūros ir dienyno sudarymo elektroninio dienyno duomenų pagrindu bei perkėlimo į skaitmeninę laikmeną tvarką.
2. Nuostatai parengti vadovaujantis:
2.1. Lietuvos Respublikos švietimo ir mokslo ministro 2008 m. liepos 4 d. įsakymu Nr. ISAK-2008 (Lietuvos Respublikos švietimo, mokslo ir sporto ministro 2022 m. gegužės 11 d. įsakymo Nr. V-750 redakcija) „Dėl dienynų sudarymo elektroninio dienyno duomenų pagrindu tvarkos aprašo patvirtinimo“;
2.2. Informacinių sistemų, kuriomis tvarkoma informacija, susijusi su dokumentų valdymu, steigimo, kūrimo, modernizavimo ir likvidavimo tvarkos aprašu, patvirtintu Lietuvos vyriausiojo archyvaro 2013 m. birželio 18 d. įsakymu Nr. V-45 „Dėl Informacinių sistemų, kuriomis tvarkoma informacija, susijusi su dokumentų valdymu, steigimo, kūrimo, modernizavimo ir likvidavimo tvarkos aprašo patvirtinimo“;
2.3. Lietuvos vyriausiojo archyvaro 2011 m. liepos 4 d. įsakymu Nr.V-118 „Dėl Dokumentų tvarkymo ir apskaitos taisyklių patvirtinimo“ (Lietuvos vyriausiojo archyvaro 2019 m. gruodžio 12 d. įsakymo Nr. VE-68 redakcija),
 3. Darbuotojai (elektroninio dienyno pagrindu sudarantys dienyną, jį spausdinantys ir perkeliantys į skaitmenines laikmenas, jį prižiūrintys ir kt.), tvarkydami duomenis, vadovaujasi 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1), Lietuvos Respublikos asmens duomenų teisinės apsaugos įstatymu, Mokyklos asmens duomenų tvarkymo taisyklėmis, patvirtintomis Mokyklos direktoriaus 2018 m. rugpjūčio 31 d. įsakymu Nr. V1-40.
4. Nuostatuose vartojamos sąvokos:
4.1. Elektroninis dienynas – dienynas, tvarkomas naudojant pritaikytas informacines ir komunikacines technologijas;
4.2. mokinių mokymosi pasiekimų apskaitos suvestinės – pasibaigus ugdymo procesui klasių vadovų išimami, patikrinami ir pasirašomi išrašai iš elektroninio dienyno apie mokinių pusmečių ir metinių mokymosi pasiekimų rezultatus, saugomi Mokyklos archyve;
4.3. kitos Nuostatuose vartojamos sąvokos atitinka Lietuvos Respublikos švietimo įstatyme ir kituose  reglamentuojančiuose teisės aktuose vartojamos sąvokas.
5. Dienynas elektroninio dienyno duomenų pagrindu sudaromas tvarkant identiškus skyrius ir įvedant tuos pačius duomenis, kaip ir spausdintame dienyne, kurio formą tvirtina Lietuvos Respublikos švietimo, mokslo ir sporto ministras.
6. Mokykla naudoja elektroninį dienyną „Tavo mokykla“ (TAMO).
7. Elektroninis dienynas yra naudojamas mokinių pažangumui ir lankomumui fiksuoti, informacijos perdavimui tarp Mokyklos bendruomenės narių, apklausų organizavimui, mokinių skatinimui bei pastaboms pareikšti ir kt. 
8. Mokykla nevykdo mokinių ugdymo apskaitos spausdintame dienyne. 
9. Siekiant išvengti dvigubo duomenų teikimo (pvz. pažymėjimams spausdinti) vykdomas duomenų perdavimas iš elektroninio dienyno į Mokinių registrą elektroniniu būdu.

II SKYRIUS
ASMENŲ, ADMINISTRUOJANČIŲ, PRIŽIŪRINČIŲ, TVARKANČIŲ MOKINIŲ
UGDMOSIOS VEIKLOS APSKAITĄ ELEKTRONINIAME DIENYNE FUNKCIJOS IR
ATSAKOMYBĖ

10. Mokyklos direktorius:
11.1. įsakymu paskiria asmenis atsakingus už elektroninio dienyno ir duomenų tvarkymą, priežiūrą ir archyvavimą;
11.2. tvirtina elektroninio dienyno tvarkymo nuostatus;
11.3. užtikrina elektroninio dienyno veiklą, informacijos saugumą, tikrumą ir patikimumą, elektroninio dienyno duomenų pagrindu dienyno sudarymą, jo išspausdinimą, perkėlimą į skaitmenines laikmenas, jo saugojimą teisės aktų nustatyta tvarka.
12. Mokyklos elektroninio dienyno administratorius:
12.1. kiekvienų mokslo metų pradžioje, suveda reikalingą elektroninio dienyno funkcionavimui informaciją: pamokų laiką, mokinių atostogų laiką, pusmečių trukmę, mokomuosius dalykus (dalykų pavadinimai įrašomi vadovaujantis ugdymo planu), pažymių tipus bei kitą reikalingą informaciją;
12.2. iki einamųjų metų rugsėjo 10 d. suveda į elektroninio dienyno duomenų bazę Mokyklos mokinių ir mokytojų sąrašus, sukuria klases, nurodo klasių vadovus, koreguoja duomenis jiems pasikeitus. Mokinių ir mokytojų duomenys turi sutapti su Mokinių registro ir Pedagogų registro duomenimis;
12.3. iki einamųjų metų spalio 5 d. sukuria neformaliojo ugdymo grupes ir priskiria vadovus;
12.4. suteikia elektroninio dienyno vartotojams prisijungimo duomenis, pametus, užmiršus suteikia naujus prisijungimo duomenis;
12.5. įveda klasės keitimo, pavardės keitimo ir kitą informaciją;
12.6. mokiniui pereinant į kitą mokyklą ar dėl kitų priežasčių išvykstant iš Mokyklos dienyne įveda Mokyklos direktoriaus įsakymus apie mokinio išvykimą;
12.7. pagal poreikį įveda pavaduojančius mokytojus;
12.8. iki einamojo mėnesio 15 dienos užrakina praėjusio mėnesio elektroninį dienyną ir prireikus atrakina mėnesio, pusmečio užbaigimą;
12.9. teikia elektroninio dienyno vartotojams konsultacijas jei negali to padaryti pats, kreipiasi į TAMO dienyno administratorių;
12.10. informuoja elektroninio dienyno paslaugą teikiančios įmonės atstovus ir Mokyklos direktorių apie kylančias technines ir administravimo problemas, sprendžia administravimo problemas savo kompetencijos ribose;
12.11. gavęs žinutę iš paslaugą teikiančios įmonės atstovų, kad elektroninis dienynas dėl techninių nesklandumų kurį laiką neveiks, apie tai informuoja duomenų tvarkytojus ir naudotojus bei stebi, kada trikdžiai bus pašalinti;
12.13. pagal poreikį automatiniu būdu perkelia mokinių mokymosi rezultatus į Mokinių registrą;
12.14. pasibaigus mokslo metams perkelia visus elektroninio dienyno duomenis į skaitmeninę laikmeną;
12.15. teisės aktų nustatyta tvarka atsako už perkeltų į skaitmeninę laikmeną duomenų teisingumą, tikrumą ir autentiškumą.
13. Direktoriaus pavaduotojas ugdymui:
13.1. vykdo elektroninio dienyno pildymo priežiūrą ir reikalingų ataskaitų parengimą pagal Mokyklos vadovų  darbo pasiskirstymą;
13.2. užtikrina informacijos apie mokinių ugdymo rezultatus pateikimą atsakingiems asmenims ir institucijoms;
13.3. kontroliuoja ir analizuoja, kaip mokytojai elektroniniame dienyne laikosi Mokyklos priimtų susitarimų dėl elektroninio dienyno pildymo tvarkos, mokinių pažangos ir pasiekimų vertinimo (pvz.: stebi klasėms skiriamų kontrolinių darbų skaičių per dieną ir pan.), esant netikslumams informuoja apie tai mokytojus, nustačius pažeidimus – Mokyklos direktorių;
13.5. teikia informaciją elektroninio dienyno administratoriui apie mokytojų pavadavimą;
13.6. vykdo mokymo namuose bei pavaduojančių mokytojų elektroninio dienyno pildymo priežiūrą;
13.7. patikrina klasės vadovų pateiktas pusmečių ir mokslo metų pabaigoje elektroninio dienyno pagrindu sudarytas ir atspausdintas mokinių mokymosi pasiekimų ir lankomumo apskaitos suvestines;
13.8. mokinių ugdomąją veiklą vykdančiam asmeniui nutraukus darbo sutartį per mokslo metus, patikrina jo tvarkytą mokinių ugdymo apskaitą ir perduoda ją tvarkyti kitam asmeniui;
13.9. užtikrina elektroninio dienyno tvarkymą ir priežiūrą, vadovaujantis Lietuvos Respublikos įstatymais ir kitais teisės aktais.
14. Klasių vadovai:
14.1. prasidėjus mokslo metams per rugsėjo mėnesį patikrina savo klasės mokinių sąrašus, apie netikslumus praneša Mokyklos elektroninio dienyno administratoriui;
14.3. tėvams (globėjams, rūpintojams), neturintiems galimybės prisijungti prie elektroninio dienyno, kas mėnesį išspausdina mokinio pažangumo ir lankomumo ataskaitas, pasibaigus pusmečiui išspausdina pusmečio pažangumo ir lankomumo ataskaitas;
14.4. informuoja dalykų mokytojus apie mokinio, grįžusio iš medicininės reabilitacijos, sanatorinio gydymo sveikatos priežiūros ar stacionarinės asmens sveikatos priežiūros įstaigos, gautus įvertinimus ir jų dokumentus.
14.5. gavę iš mokinio ir jų tėvų informaciją apie praleistų pamokų pateisinimą ne rečiau kaip du kartus per mėnesį pagal pateiktus dokumentus/pranešimus elektroniniame dienyne pateisina praleistas pamokas;
14.6. pasibaigus mėnesiui, bet ne vėliau, kaip iki kito mėnesio 15 dienos baigia tvarkyti klasės lankomumo duomenis. Žinias apie mokinio praleistas pamokas per pusmetį, metus įrašo iki atitinkamo laikotarpio paskutinės dienos;
14.7. pasibaigus pusmečiams ir mokslo metams, atspausdina klasės pažangumo ir lankomumo ataskaitas, patvirtina jas parašu ir pateikia direktoriaus pavaduotojui ugdymui ne vėliau kaip per tris darbo dienas nuo pusmečio pabaigos. Pastebėtas klaidas ataskaitose ištaiso kartu su mokytoju, padariusiu klaidą dienyne, ir ataskaitas atspausdina iš naujo;
14.8. tikrina tėvų aktyvumą elektroniniame dienyne (stebi prisijungimus); jei tėvai (globėjai, rūpintojai) neprisijungia nė vieno karto per mėnesį, susisiekia su jais ir apie tai informuoja mokyklos administraciją;
14.9. kiekvieną kartą supažindinus mokinius su PUPP egzaminų organizavimo ir vykdymo tvarkos aprašu, pagrindinio išsilavinimo pažymėjimų išdavimo tvarka, išspausdina šiuos lapus, pateikia mokiniams pasirašyti ir perduoda direktoriaus pavaduotojui ugdymui, atlikus saugaus elgesio instruktažą, saugo klasės segtuve; 
14.10. vidaus žinutėmis bendrauja su mokiniais, jų tėvais (globėjais, rūpintojais), klasėje dirbančiais mokytojais. Skelbia informaciją klasės mokiniams ir jų tėvams (globėjams rūpintojams). Klasę mokančius mokytojus informuoja apie mokinių dalyvavimą renginiuose ar edukacinėse išvykose;
14.11. pildo mokinių dokumentus: direktoriaus įsakymai dėl kėlimo į aukštesnę klasę/dokumento išdavimo ir kt.;
14.12. nuolat stebi klasės pasiekimus ir pažangumą. Pagal poreikį sudaro klasės pusmečio ar metinę kokybės ataskaitą;
14.13. pasibaigus ugdymo procesui iš elektroninio dienyno išspausdina skyrių ,,Mokinių mokymosi pasiekimų apskaitos suvestinė“, išspausdintuose lapuose pasirašo, patvirtindamas duomenų teisingumą, tikrumą ir perduoda direktoriaus pavaduotojui ugdymui. Tuo atveju, jei nors vienam klasės mokiniui yra paskirti papildomi darbai, jam privalu patikrinti mokymosi pasiekimus, tos klasės „Mokinių mokymosi pasiekimų apskaitos suvestinė“ atspausdinama ir pasirašoma per 10 kalendorinių dienų nuo reikalavimų, dėl kėlimo į aukštesnę klasę ar ugdymo programai baigti, įvykdymo, bet ne vėliau kaip einamųjų mokslo metų paskutinę darbo dieną;
14.14. pildo elektroninio dienyno dalį „Klasės veiklos“, ,,Socialinė pilietinė veikla“ 
15. Mokytojai:
15.1. iš Mokyklos elektroninio dienyno administratoriaus gavęs prisijungimo vardą ir slaptažodį, einamųjų mokslo metų pradžioje iki nurodytos dienos prisijungia prie elektroninio dienyno ir vadovaujantis elektroninio dienyno pildymo instrukcija užpildo dienyną:
15.1.1. per meniu punktą „Mano klasės/grupės“ sudaro savo dalyko grupes;
15.1.2. per meniu punktą „Mano tvarkaraštis“ suveda savo pamokų tvarkaraštį.
15.2. kiekvieną darbo dieną suveda tą dieną pravestų pamokų duomenis: nurodo pamokos temą, klasės darbą, pagal poreikį pamokos tipą ir namų darbus jeigu jie skiriami, įrašo pažymius nurodant jų tipą iš elektroniniame dienyne pateikto sąrašo. Pažymi neatvykusius ar pavėlavusius mokinius (per 20 min. nuo pamokos pradžios). Pagal poreikį rašo pagyrimus, komentarus ar pastabas mokiniams;
15.3. ne vėliau kaip prieš savaitę elektroniniame dienyne pažymi numatomus atsiskaitymus ir kontrolinius darbus. Kontrolinių darbų ir kitų atsiskaitymų įvertinimus įrašo ne vėliau kaip po dviejų savaičių nuo atlikto darbo dienos;
15.4. mokinio, grįžusio iš medicininės reabilitacijos, sanatorinio gydymo sveikatos priežiūros ar stacionarinės asmens sveikatos priežiūros įstaigos, gautus pažymius įrašo į dienyną, nurodant pažymio tipą „Iš kitos įstaigos“;
15.5. mokinio, grįžusio tęsti mokymąsi iš kitos švietimo įstaigos, gautus įvertinimus į dalyko elektroninį dienyną neperkelia. Pusmečių ar metinius įvertinimus išveda iš Mokyklos ir kitoje švietimo įstaigoje gautų įvertinimų;
15.6. pamokoms nevykstant dėl šalčio, epidemijos ir kt. skiltyje „Pamokos tema“ įrašo „Pamoka nevyko dėl...“;
15.7. jeigu vedama integruota pamoka, pažymi integruojamą dalyką ir dalyko mokytoją. Pamokos turinį nurodo abiejų dalykų mokytojai;
15.8. jeigu pamokų metu organizuojama pažintinė, kultūrinė, meninė, sportinė, projektinė veikla, dienyne žymi datą ir parašo: „Netradicinio ugdymo diena/pamoka“;
15.9. atlikus saugaus elgesio instruktažą, išspausdina elektroninio dienyno skyriaus ,,Saugaus elgesio ir kiti instruktažai“ lapus, pateikia mokiniams pasirašyti ir saugo klasės segtuve.
15.10. pasibaigus mėnesiui, bet ne vėliau, kaip iki kito mėnesio 10 d. baigia pildyti elektroninį dienyną ir per meniu punktą „Mėnesių užbaigimas“ pažymi, kad mėnesio duomenys pilnai suvesti. Jeigu dienynas yra neužrakinamas, tai šią funkciją atlieka elektroninio dienyno administratorius;
15.11. elektroniniame dienyne pusmečio bei metinius įvertinimus išveda ne vėliau kaip paskutinę pusmečio dieną;
15.12. fizinio ugdymo mokytojai suveda duomenis apie mokinių fizinio pasirengimo rodiklius;
15.13. dienyno administratoriui užregistravus pavadavimą, pildo skiltį ,,Pavadavimai“ per vaduojamo mokytojo tvarkaraštį;
15.14. jei mokinys dalyko mokosi savarankiškai ar jam skiriamas mokymas namuose, nuo mokymosi pradžios sudaro atskirą grupę ir nurodo mokymosi tipą;
15.15. jeigu  mokiniui skiriami papildomi darbai iki paskutinės mokslo metų dienos sutvarko pasiekimų apskaitos suvestines;
 
15.16.prireikus keisti informaciją užrakintose sistemos srityse, kreipiasi į elektroninio dienyno administratorių (1 ir 2 priedai);
15.17. pagal poreikį vidaus žinutėmis bendrauja su mokiniais, jų tėvais (globėjais, rūpintojais), klasių vadovais ir dalykų mokytojais. Organizuojant renginius ar edukacines išvykas kitų pamokų metu, parengia dalyvaujančių mokinių sąrašą ir apie tai informuoja dalykų mokytojus bei klasės vadovus;
16.Socialinis pedagogas:
16.1. stebi linkusių praleisti ir nepateisinti pamokų mokinių lankomumą, gautas pastabas; 
16.2. vidaus žinutėmis gali bendrauti su mokiniais, jų tėvais, mokytojais, klasių vadovais, mokyklos administracija.
17. Specialusis pedagogas pildydamas elektroninį dienyną, atlieka šias pagrindines funkcijas: 
17.1. kiekvieną darbo dieną iki 16 val. arba vėliau, jei tam yra objektyvių priežasčių (nėra interneto, neveikia elektroninis dienynas ar pan.), suveda tą dieną vestų pamokų duomenis: nurodo pamokos temą, uždavinius; 
17.2. vidaus žinutėmis bendrauja su mokiniais, jų tėvais (globėjais, rūpintojais), mokytojais, klasių vadovais, Mokyklos administracija.

III SKYRIUS 
DIENYNO SUDARYMO ELEKTRONINIO DIENYNO DUOMENŲ PAGRINDU, IŠSPAUSDINIMAS, PERKĖLIMAS Į SKAITMENINĘ LAIKMENĄ

18. Mokinių ugdymo apskaita per mokslo metus vykdoma dienyne „Tavo mokykla“ (TAMO). Ugdymo procesui pasibaigus mokyklos direktoriaus pavaduotojas ugdymui:
18.1. gautas iš klasių vadovų „Mokinių mokymosi pasiekimų apskaitos suvestines“, išspausdintuose lapuose patikrina, pasirašo, patvirtindamas duomenų jose teisingumą ir įdeda į bylą, tvarkomą Dokumentų tvarkymo ir apskaitos taisyklių, patvirtintų Lietuvos archyvų departamento prie Lietuvos Respublikos Vyriausybės generalinio direktoriaus 2001 m. gruodžio 28 d. įsakymu Nr. ISAK- 88 ir Lietuvos Vyriausiojo archyvaro 2011 m. liepos 4 d įsakymu Nr. V-118), nustatyta tvarka; 
18.2. visą dienyną perkelia į skaitmenines laikmenas (kartu su administratoriumi); 
18.3. teisės aktų nustatyta tvarka atsako už perkeltų į skaitmeninę laikmeną duomenų teisingumą, tikrumą ir autentiškumą; 
18.4. mokinių ugdomąją veiklą vykdančiam asmeniui nutraukus darbo sutartį per mokslo metus, jo tvarkytą mokinių ugdymo apskaitą patikrina direktoriaus pavaduotojas ugdymui ir perduoda ją tvarkyti kitam asmeniui; 
18.5. dienyne nustačius klaidą – klaidingą žodį, tekstą ar įvertinimą – informuoja klaidą padariusį asmenį.
19. Dienyno skyriaus „Saugaus elgesio ir kiti instruktažai", sudaryto dienyno duomenų pagrindu, lapai išspausdinami kiekvieną kartą atlikus instruktažą. Mokiniai instruktažų lapuose pasirašo. „Saugaus elgesio ir kitų instruktažų" lapai įsegami ir saugomi atskirame segtuve.

IV SKYRIUS
DUOMENŲ SAUGOJIMO IR ARCHYVAVIMO TVARKA

20. Užrakintame elektroniniame dienyne nustačius klaidą – klaidingą žodį, tekstą ar įvertinimą – klaidą padaręs mokytojas direktoriaus pavaduotojui ugdymui pateikia raštišką prašymą, kuriame nurodo, kokius duomenis reikia naikinti / pakeisti ar kitaip koreguoti. Kartu su elektroninio dienyno administratoriumi, remdamiesi šiais Nuostatais, ją ištaiso, tačiau elektroniniame dienyne lieka naikinamų / pakeistų ar kitaip koreguotų duomenų istorija (duomenis, kurie buvo pakeisti, asmens, kuris keitė duomenis vardas ir pavardė, keitimo data ir kt.).
21. Surinkti dienyno skyriaus „Saugaus elgesio ir kiti instruktažai“, sudaryti elektroninio dienyno duomenų pagrindu, lapai įsegami į bylą ir saugomi vadovaujantis dokumentų saugojimo terminų rodykle.
22. Mokyklos archyvui perduotos ataskaitos tvarkomos vadovaujantis Lietuvos vyriausiojo archyvaro patvirtintomis Dokumentų tvarkymo ir apskaitos taisyklėmis. Mokinių mokymosi pasiekimų apskaitos suvestinės saugomos ne mažiau kaip 50 metų.
23. Skaitmeninės laikmenos su perkeltais elektroninio dienyno duomenimis saugomas Ikimokyklinio, priešmokyklinio, bendrojo ugdymo, kito vaikų neformaliojo ugdymo švietimo programas vykdančių švietimo įstaigų veiklos dokumentų saugojimo terminų rodyklėje, patvirtintoje Lietuvos Respublikos švietimo, mokslo ir sporto ministro 2019 m. gruodžio 19 d. įsakymu Nr. V-1511 „Dėl Ikimokyklinio, priešmokyklinio, bendrojo ugdymo, kito vaikų neformaliojo ugdymo švietimo programas vykdančių švietimo įstaigų veiklos dokumentų saugojimo terminų rodyklės patvirtinimo“, nustatytą laiką.

V SKYRIUS
BAIGIAMOSIOS NUOSTATOS

24. Nuostatų reikalavimų privalo laikytis visi Mokyklos darbuotojai, tvarkantys, administruojantys ir prižiūrintys elektroninį dienyną.
25. Darbuotojai, dirbantys su elektroniniu dienynu, supažindinami su Nuostatais TAMO dienyną.
26. Nuostatai ne rečiau kaip kartą per vienerius metus peržiūrimi ir atsiradus poreikiui įtraukti naujas elektroninio dienyno tvarkymo nuostatas ar keičiantis elektroninio dienyno tvarkymą reglamentuojantiems teisės aktams, yra atnaujinami.












Elektroninio dienyno tvarkymo nuostatų
1 priedas


....................................................................................................................................
Vardas Pavardė
....................................................................................................................................
Pareigos





Klaipėdos r. Ketvergių pagrindinės mokyklos 
Direktoriui


PRAŠYMAS 
DĖL LEIDIMO KEISTI DUOMENIS


........................................................
(data)
Ketvergiai




Prašau leisti keisti ______________________________________ elektroninio dienyno duomenis.
data
 






...............................................  ...............................................
                  parašas   	               Vardas, pavardė










Elektroninio dienyno tvarkymo nuostatų
2 priedas


KLAIPĖDOS R. KETVERGIŲ PAGRINDINĖS MOKYKLOS
ELEKTRONINIO DIENYNO DUOMENŲ KEITIMO
AKTAS

_________________________
(data)
Ketvergiai


20____ m. _____________ mėn. ____ d. elektroniniame dienyne buvo pakeisti duomenys:

1. Klasė ____  
2. Mokinio vardas, pavardė_____________________________________________
3. Dalyko pavadinimas 
4. Klaidingas pasiekimų įvertinimas..............................
5. Pasiekimų įvertinimas teisingas..................................
6. Klaidingas praleistų pamokų skaičius............................
7. Praleistų pamokų skaičius teisingas.................................
8. Kita................................................................
Duomenų taisymo/ papildymo priežastys:
_______________________________________________________________________________
_______________________________________________________________________________
_______________________________________________________________________________






____________________________________ 		____________________
 (mokytojo vardas, pavardė)                                                                        (parašas)
____________________________________ 		____________________
 (e-dienyno administratoriaus vardas, pavardė)                                          (parašas)
